
SPRENDIMAS

DĖL TURTO PERDAVIMO VALDYTI, NAUDOTI IR DISPONUOTI  PATIKĖJIMO TEISE
2015 m. gruodžio 22 d. Nr. T3-255
Prienai
Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2 dalimis, Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2015 m. vasario 23 d. sprendimu Nr. T3-26 ,,Dėl Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo ir Prienų rajono savivaldybės materialiojo turto viešo nuomos konkurso organizavimo taisyklių patvirtinimo“, 10 ir 11 punktais ir atsižvelgdama į Prienų r. Balbieriškio pagrindinės mokyklos 2015-12-01 raštą Nr. (1.9)-D3-137, Prienų rajono savivaldybės taryba  n u s p r e n d ž i a :

1. Perduoti:

1.1. Prienų rajono savivaldybės kūno kultūros ir sporto centrui patikėjimo teise valdyti, naudoti ir disponuoti Prienų rajono savivaldybei nuosavybės teise priklausantį ir šiuo metu Prienų rajono savivaldybės administracijos patikėjimo teise valdomą turtą pagal 1 ir 2 priedus;

1.2. Prienų rajono savivaldybės administracijai patikėjimo teise valdyti, naudoti ir disponuoti Prienų rajono savivaldybei nuosavybės teise priklausantį ir šiuo metu Prienų r. Balbieriškio pagrindinės mokyklos patikėjimo teise valdomą ilgalaikį nekilnojamąjį turtą, esantį Mokyklos g. 17, Paprūdžių k., Balbieriškio sen., Prienų r. sav.:

1.2.1. pastatą – mokyklą (nekilnojamojo turto kadastro duomenų byloje pastatas pažymėtas plane 1C2p, unikalus numeris 6997-2022-0010, bendras  plotas – 1175,68 kv. m), kurio įsigijimo vertė – 39 452,91 Eur, nusidėvėjimas – 15 066,32 Eur, likutinė vertė (2015-12-01)                     –  24 386,59 Eur;

1.2.2. kitus inžinerinius statinius – krepšinio aikštelę (nekilnojamojo turto kadastro duomenų byloje pažymėtas plane a, unikalus numeris 4400-2816-8481), kurių įsigijimo vertė –                17 858,93 Eur, nusidėvėjimas – 1 240,22 Eur, likutinė vertė (2015-12-01) – 16 618,71 Eur.

2. Įgalioti Prienų rajono savivaldybės administracijos direktorių pasirašyti 1 punkte nurodyto turto perdavimo ir priėmimo aktus.
Savivaldybės meras


     
                   Alvydas Vaicekauskas

